Úradný vestník L 305 , 22/11/2003 S. 0011 - 0015



Rozhodnutie Komisie zo 17. novembra 2003, ktorým sa menia a dopĺňajú rozhodnutia 94/984/ES, 2000/609/ES, 2001/751/ES, vzhľadom na dovozy čerstvého hydinového mäsa, mäsa z vtákov bežcov z farmových chovov, živých vtákov bežcov a ich násadových vajec z tretích krajín, pokiaľ ide o Austráliu (oznámené pod číslom dokumentu K(2003) 4117) (Text s významom pre EHP) (2003/810/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/539/EHS z 15. októbra 1990 o podmienkach týkajúcich sa zdravia zvierat, ktorými sa riadi obchod vo vnútri spoločenstva a dovoz hydiny a násadových vajec z tretích krajín [1], naposledy zmenenú a doplnenú rozhodnutím 806/2003/ES [2], najmä na jej články 23 a 24, so zreteľom na smernicu Rady 91/494/EHS z 26. júna 1991 o podmienkach týkajúcich sa zdravia zvierat, ktorými sa riadi obchod vo vnútri spoločenstva a dovoz čerstvého hydinového mäsa z tretích krajín [3], naposledy zmenenú a doplnenú smernicou 1999/89/ES [4], najmä na jej články 11 a 12, so zreteľom na smernicu Rady 92/118/EHS zo 17. decembra 1992, ktorou sa stanovujú požiadavky kladené na zdravie zvierat a zdravie ľudí, ktorými sa riadi obchod vo vnútri a dovozy do spoločenstva výrobkov, ktoré nepodliehajú spomenutým požiadavkám stanoveným osobitnými pravidlami spoločenstva uvedenými v prílohe A (1) k smernici 89/662/EHS, a pokiaľ ide o patogény, na smernicu 90/425/EHS [5], naposledy zmenenú a doplnenú rozhodnutím Komisie 2003/721/ES [6], najmä na jej článok 10 ods. 3, keďže: (1) Rozhodnutie Komisie 94/984/ES z 20. decembra 1994, ktorým sa stanovujú podmienky týkajúce sa zdravia zvierat a veterinárne osvedčenia na dovoz čerstvého hydinového mäsa z tretích krajín [7], naposledy zmenené a doplnené rozhodnutím 2002/477/ES [8], ustanovuje zdravotné podmienky a veterinárne osvedčenia na dovozy čerstvého hydinového mäsa. Stanovené sú dve rozdielne zdravotné osvedčenia – vzory A a B. Ich používanie závisí od situácie, vzhľadom na pseudomor hydiny v príslušnej tretej krajine. (2) Rozhodnutie Komisie 2000/609/ES z 29. septembra 2000, ktorým sa stanovujú podmienky týkajúce sa zdravia zvierat a ľudí a veterinárne osvedčenia na dovozy mäsa z vtákov bežcov z farmových chovov a ktorým sa mení a dopĺňa rozhodnutie 94/85/ES stanovujúce zoznam tretích krajín, z ktorých členské štáty povoľujú dovozy čerstvého hydinového mäsa [9], naposledy zmenené a doplnené rozhodnutím 2003/573/ES [10], stanovuje podmienky týkajúce sa zdravia zvierat a ľudí a veterinárne osvedčenia na dovozy čerstvého mäsa z vtákov bežcov z farmových chovov a obsahuje dve rozdielne zdravotné osvedčenia – vzory A a B. Používanie konkrétneho osvedčenia zohľadňuje situáciu, vzhľadom na pseudomor hydiny v príslušnej tretej krajine. (3) Rozhodnutie Komisie 2001/751/ES [11], naposledy zmenené a doplnené rozhodnutím 2002/789/ES [12], stanovuje podmienky týkajúce sa zdravia zvierat a veterinárne osvedčenia na dovozy živých vtákov bežcov a ich násadových vajec. Používanie konkrétneho vzorového zdravotného osvedčenia zohľadňuje situáciu, vzhľadom na pseudomor hydiny v príslušnej tretej krajine. (4) Austrália mala niekoľko skúseností s vypuknutím pseudomoru hydiny, najmä v roku 1998 v štátoch Viktória a Nový Južný Wales. (5) Od polovice novembra 2002 nebolo v Austrálii zaznamenané žiadne nové vypuknutie pseudomoru hydiny a 26. júna 2003 austrálske veterinárne orgány vyhlásili Austráliu pred OIE (Office International des Epizooties) za krajinu bez tejto choroby. (6) Pokiaľ ide o pseudomor hydiny, situácia v Austrálii bola skomplikovaná skutočnosťou, že v Austrálii sa objavil endemický lentogenický kmeň vírusu pseudomoru hydiny, ktorý preukázal schopnosť mutovať do velogenického kmeňa. Austrália v súčasnosti mení svoju stratégiu zvládania pseudomoru hydiny z nevakcinujúcej krajiny bez pseudomoru hydiny na vakcinujúcu krajinu. (7) Podľa informácií prijatých od austrálskych veterinárnych orgánov sa proti pseudomoru hydiny používajú živé vakcinačné látky, ktoré nie sú v súlade s legislatívou spoločenstva. Je preto potrebné zmeniť a doplniť rozhodnutia 94/984/ES, 2000/609/ES a 2001/751/ES, vzhľadom na dovozy čerstvého hydinového mäsa, mäsa z vtákov bežcov z farmových chovov, živých vtákov bežcov a ich násadových vajec z tretích krajín, pokiaľ ide o Austráliu, pričom sa zohľadní vývoj epidemiologickej situácie v prípade pseudomoru hydiny a používanie takýchto živých vakcinačných látok. (8) Komisia prijala niekoľko rozhodnutí Komisie týkajúcich sa uvedených vypuknutí pseudomoru hydiny, najmä rozhodnutie 2002/537/ES z 2. júla 2002 o ochranných opatreniach týkajúcich sa pseudomoru hydiny v Austrálii [13], v znení rozhodnutia 2002/942/ES [14], ktoré sa uplatňovalo od 6. júla 2002 do 1. decembra 2002. Naposledy to bolo rozhodnutie Komisie 2003/489/ES z 25. júna 2003 o ochranných opatreniach týkajúcich sa pseudomoru hydiny v Austrálii [15], ktoré sa uplatňuje do 1. januára 2004. (9) Za daných požiadaviek pre osvedčovanie, stanovených v tomto rozhodnutí, sa ochranné opatrenia ustanovené v rozhodnutí 2003/489/ES už ďalej nepožadujú a rozhodnutie 2003/489/ES by sa preto malo zrušiť. (10) Austrálske veterinárne orgány však požiadali o poskytnutie výnimky pre čerstvé mäso z hydiny, vtákov bežcov, farmovo chovanej a divo žijúcej pernatej zveri, výrobky z hydinového mäsa a prípravky z hydinového mäsa, ktoré sa skladajú z mäsa uvedených druhov alebo obsahujú mäso uvedených druhov, ktoré bolo podľa rozhodnutia 2002/537/ES získané z vtákov zabitých pred 13. májom 2002, teda predtým, ako začala epidémia. (11) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha I k smernici 94/984/ES sa nahrádza znením v prílohe I k tomuto rozhodnutiu. Článok 2 Príloha I k smernici 2000/609/ES sa nahrádza znením v prílohe II k tomuto rozhodnutiu. Článok 3 Odlišne od článkov 1 a 2 členské štáty môžu aj naďalej povoľovať dovozy čerstvého mäsa z hydiny a vtákov bežcov z farmových chovov s použitím vzoru A osvedčení podľa rozhodnutí 94/984/ES a 2000/609/ES do 31. mája 2004, ak - mäso bolo získané z vtákov, ktoré boli zabité pred 13. májom 2002, a - vo veterinárnych osvedčeniach sprevádzajúcich zásielky čerstvého mäsa z hydiny a vtákov bežcov z farmových chovov sa v závislosti od druhu zahrnú tieto slová: "Čerstvé mäso z hydiny/čerstvé mäso z vtákov bežcov [16] v súlade s článkom 3 rozhodnutia 2003/810/ES." Článok 4 Príloha I k rozhodnutiu 2001/751/ES sa nahrádza prílohou III k tomuto rozhodnutiu. Článok 5 Rozhodnutie 2003/489/ES sa týmto zrušuje. Článok 6 Toto rozhodnutie je adresované členským štátom. V Bruseli 17. novembra 2003 Za Komisiu David Byrne člen Komisie [1] Ú. v. ES L 303, 31.10.1990, s. 6. [2] Ú. v. EÚ L 122, 16.5.2003, s. 1. [3] Ú. v. ES L 268, 24.9.1991, s. 35. [4] Ú. v. ES L 300, 23.11.1999, s. 17. [5] Ú. v. ES L 62, 15.3.1993, s. 49. [6] Ú. v. EÚ L 260, 11.10.2003, s. 21. [7] Ú. v. ES L 378, 31.12.1994, s. 11. [8] Ú. v. ES L 164, 22.6.2002, s. 39. [9] Ú. v. ES L 258, 12.10.2000, s. 49. [10] Ú. v. EÚ L 194, 1.8.2003, s. 89. [11] Ú. v. ES L 281, 25.10.2001, s. 24. [12] Ú. v. ES L 274, 11.10.2002, s. 36. [13] Ú. v. ES L 173, 3.7.2002, s. 33. [14] Ú. v. ES L 325, 30.11.2002, s. 49. [15] Ú. v. EÚ L 167, 4.7.2003, s. 37. [16] Nehodiace sa prečiarknite. -------------------------------------------------- PRÍLOHA I " PRÍLOHA I Zoznam tretích krajín alebo častí tretích krajín, ktoré môžu používať osvedčenia stanovené v prílohe II na dovozy čerstvého hydinového mäsa do Európskej únie Poznámka: Písmená A a B odkazujú na vzory stanovené v časti 2 prílohy II. Kód ISO | Krajina | Časti územia | Vzor osvedčenia, ktorý sa má použiť (A alebo B) | AR | Argentína | | A | AU | Austrália | | B | BG | Bulharsko | | A | BR-1 | Brazília | Distrito Federal a štáty Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina a São Paulo | A | CA | Kanada | | A | CH | Švajčiarsko | | A | CL | Čile | | A | KN-1 | Čína | mesto Šanghaj, okrem správneho okresu Chongming a krajov Weifang, Linyi a Qingdao v provincii Shandong | B | CY | Cyprus | | A | CZ | Česká republika | | A | HR | Chorvátsko | | A | HU | Maďarsko | | A | IL | Izrael | | A | LI | Litva | | A | NZ | Nový Zéland | | A | PL | Poľsko | | A | RO | Rumunsko | | A | SI | Slovinsko | | A | SK | Slovenská republika | | A | TH | Thajsko | | A | TN | Tunisko | | A | US | Spojené štáty americké | | A | " -------------------------------------------------- PRÍLOHA II " PRÍLOHA I Zoznam tretích krajín alebo ich častí, ktoré môžu vyvážať mäso z vtákov bežcov z farmových chovov do Európskej únie Kód ISO | Krajina | Časti územia | Vzor osvedčenia, ktorý sa má použiť (A alebo B) | AR | Argentína | | A | AU | Austrália | | B | BG | Bulharsko | | A | BR-1 | Brazília | štáty Rio Grande do Sul, Santa Catarina, Paraná, São Paulo a Mato Grosso do Sul | A | BW | Botswana | | B | CA | Kanada | | A | CH | Švajčiarsko | | A | CL | Čile | | A | CY | Cyprus | | A | CZ | Česká republika | | A | HR | Chorvátsko | | A | HU | Maďarsko | | A | IL | Izrael | | A | LI | Litva | | A | NA | Namíbia | | B | NZ | Nový Zéland | | A | PL | Poľsko | | A | RO | Rumunsko | | A | SI | Slovinsko | | A | SK | Slovenská republika | | A | TH | Thajsko | | A | TN | Tunisko | | A | US | Spojené štáty americké | | A | ZA | Juhoafrická republika | | B | ZW | Zimbabwe | | B | " -------------------------------------------------- PRÍLOHA III " PRÍLOHA I Zoznam tretích krajín alebo častí tretích krajín, ktoré môžu vyvážať živé vtáky bežce z farmových chovov alebo ich násadové vajcia do spoločenstva Kód ISO | Krajina | Časti územia | Úžitkové vtáky bežce a vtáky bežce na reprodukciu | Násadové vajcia vtákov bežcov | Jednodňové kurčatá vtákov bežcov | Vtáky bežce určené na zabitie | AU | Austrália | | B | D | F | – | BW | Botswana | | B | D | F | – | BR-1 | Brazília | štáty Rio Grande do Sul, Santa Catarina, Paraná, São Paulo a Mato Grosso do Sul | A | C | E | G | CA | Kanada | | A | C | E | G | CH | Švajčiarsko | | A | C | E | G | CL | Čile | | A | C | E | G | CY | Cyprus | | A | C | E | G | CZ | Česká republika | | A | C | E | G | HR | Chorvátsko | | A | C | E | G | HU | Maďarsko | | A | C | E | G | IL | Izrael | | A | C | E | – | NA | Namíbia | | B | D | F | – | NZ | Nový Zéland | | A | C | E | G | PL | Poľsko | | A | C | E | G | RO | Rumunsko | | A | C | E | G | SI | Slovinsko | | A | C | E | G | SK | Slovenská republika | | A | C | E | G | TN | Tunisko | | A | C | E | – | US | Spojené štáty americké | | A | C | E | G | ZA | Juhoafrická republika | | B | D | F | – | " --------------------------------------------------